Document ID: /roh_data/filtered/fineweb-2-filterrobots_roh.jsonl.gz/16664

Polo Hofer, che ha 70 onns, ha survegnì var in terz da las vuschs dal public. En tut eran 19 persunas nominadas, tranter auter Stan Wawrinka e Daniela Ryf. L’onn passà era il cusseglier federal Didier Burkhalter daventà Svizzer da l’onn.
resultat dail televoting «Svizzer da l'onn» 2015
|rang||num||pertschient|
|1||Polo Hofer||31.19|
|2||Katrin Hagen||14.34|
|3||Stan Wawrinka||9.49|
|4||Heidi Tagliavini||6.71|
|5||Daniela Ryf||5.91|
«Life Time Award» per Bruno Ganz
Il premi per l'ovra da la vita va a l'actur cun renum internaziunal Bruno Ganz. L’um da 74 onns ha giugà si’emprima rolla en in film cun 19 onns, ed è dapi decennis in actur tschertgà per producziuns da teater e da film.
Era undrà ina dunna grischuna
En la categoria societad survegn ina Grischuna il premi. La chirurga Katrin Hagen da San Murezzan è vegnida undrada per ses engaschament en il Nepal. Dapi il 2011 offrescha ella duas giadas l’onn a fin a 1’200 persunas la pussaivladad da sa laschar intercurir. E per fin a 90 pazients datti la finala in’operaziun ortopedica.
RR Novitads 23:00